Λάρνακα, 25 Σεπτεμβρίου 2020

**Lidl Wellness Camp: Ένα τριήμερο γεμάτο «τροφή για σκέψη» έρχεται τον Οκτώβριο!**

**Η Lidl Κύπρου γιορτάζει την Παγκόσμια Ημέρα Φαγητού, διοργανώνοντας το πρώτο Lidl Wellness Camp από τις 16-18 Οκτωβρίου στον Αγρό.**

Με σεβασμό απέναντι στους καταναλωτές, τους συνεργάτες της και το περιβάλλον, η Lidl Κύπρου στο πλαίσιο της εταιρικής της υπευθυνότητας, παρουσιάζει αυτό το φθινόπωρο το πρώτο Lidl Wellness Camp, ένα ξεχωριστό τριήμερο αφιερωμένο στην καλή υγεία και την ισορροπημένη διατροφή.

Το Lidl Wellness Camp έρχεται από τις 16 έως τις 18 Οκτωβρίου 2020, στο χωριό Αγρός στην επαρχία Λεμεσού, για να χαρίσει μία ξεχωριστή εμπειρία στη φύση, μεταδίδοντας πολύτιμη γνώση σχετικά με τη διατροφή, την άσκηση και την ψυχολογία μέσα από βιωματικά εργαστήρια και σεμινάρια.

Το κοινό που θα έχει την ευκαιρία να ζήσει το πρώτο Lidl Wellness Camp θα απολαύσει, μεταξύ άλλων, γυμναστική στον κήπο, διαδραστικές ομιλίες, εργαστήριο κηπουρικής, μαθήματα μαγειρικής, περιήγηση στη φύση, δημιουργικές δραστηριότητες για παιδιά και πολλά ακόμη. Στόχος της διοργάνωσης είναι να επισημάνει την αξία ενός ισορροπημένου τρόπου ζωής, δίνοντας κίνητρα για αυτοβελτίωση και εξέλιξη.

Το Lidl Wellness Camp, αποτελεί παράλληλα ένα γαστρονομικό ταξίδι από τη φύση στο πιάτο μας, μία γνωριμία με τα βιώσιμα προϊόντα της Lidl, προϊόντα που συμβάλλουν στην προστασία του περιβάλλοντος, των ανθρώπινων δικαιωμάτων και στη διατήρηση της βιοποικιλότητας, υποστηρίζοντας το μοντέλο της κυκλικής οικονομίας.

Αν θέλεις και εσύ να μοιραστείς την εμπειρία του Lidl Wellness Camp με τα αγαπημένα σου πρόσωπα, δήλωσε συμμετοχή στη σελίδα της Lidl Food Academy [www.lidlfoodacademy.com.cy](http://www.lidlfoodacademy.com.cy) και μπες στην κλήρωση για να κερδίσεις δωρεάν διαμονή και διατροφή για μέχρι 4 άτομα, καθώς και συμμετοχή σε όλες τις δραστηριότητες του event.

Η εκδήλωση τελεί υπό την αιγίδα του Συνδέσμου Διαιτολόγων και Διατροφολόγων Κύπρου.

Μάθετε περισσότερα για τη Lidl Κύπρου:

<https://corporate.lidl.com.cy>

[www.lidl.com.cy](http://www.lidl.com.cy)

[www.facebook.com/lidlcy](http://www.facebook.com/lidlcy)

[www.instagram.com/lidl\_cyprus](http://www.instagram.com/lidl_cyprus)

[www.twitter.com/Lidl\_Cyprus\_](http://www.twitter.com/Lidl_Cyprus_)

[www.linkedin.com/company/lidl-cyprus](http://www.linkedin.com/company/lidl-cyprus)